
HOTĂRÂRE  NR. 206  /2025
privind aprobarea participării Județului Hunedoara în calitate de asociat  majoritar la Societatea  de Transport Public Zonal Green Line Valea Jiului SRL

în cadrul proiectului  „Linia verde de autobuze electrice între Petrila-Petroșani-Aninoasa-Vulcan-Lupeni-Uricani - Green Line Valea Jiului"
            Consiliul Local al Municipiului Vulcan, întrunit în ședința extraordinară de îndată din data de 03.12.2025,

          Analizând Proiectul de hotărâre nr. 212/1/7/03.12.2025 și Referatul de aprobare                                               nr. 212/1/8/03.12.2025 întocmit de către Primarul Municipiului Vulcan din care reiese necesitatea și oportunitatea adoptării unei hotărâri privind aprobarea participării Județului Hunedoara în calitate de asociat  majoritar la Societatea  de Transport Public Zonal Green Line Valea Jiului SRL în cadrul proiectului  „Linia verde de autobuze electrice între Petrila-Petroșani-Aninoasa-Vulcan-Lupeni-Uricani - Green Line Valea Jiului";
            Având în vedere Raportul nr.208/1/9/02.09.2025 al Serviciului ADPP din cadrul aparatului de specialitate al Primarului municipiului  Vulcan.
           În baza avizului Comisiei de specialitate „Juridică și de disciplină”, înregistrat  sub                           nr. 210/1/10/03.12.2025  a Consiliului local Vulcan;    
Având în Vedere:

-  statutul U.A.T. Municipiul Vulcan  de membru asociat cu drepturi depline la Societatea de Transport Public Zonal GREEN LINE - Valea Jiului SRL, societate care are încheiat contractul nr. 16 din 17.12.2020 de delegare a gestiunii serviciilor publice de transport persoane cu Asociația de Dezvoltare Intercomunitară Pentru Transport Public Zonal Green Line - Valea Jiului în aria teritorială de competență a asociației;
- prevederile Legii 92/2007, cu modificările și completările ulterioare, privind atribuțiile autorităților publice locale privind înființarea sistemelor de tansport și necesitatea adoptării unor măsuri adecvate pentru asigurarea condițiilor pentru efectuarea serviciilor publice de transport de persoane prin curse regulate la nivelul Asociației de Dezvoltare Intercomunitară Pentru Transport Public Zonal Green Line - Valea Jiului;
- statutul Societății de Transport Public Zonal GREEN LINE Valea Jiului SRL, de operator de transport rutier din categoria operatorilor interni conform Regulamentului (CE) 1370/2007, Legii nr. 92/2007, Legii nr. 51/2006 a serviciilor comunitare de utilități publice, republicată, cu modificările și completările ulterioare și de operator de transport rutier regional;
- Studiul de oportunitate pentru delegarea serviciului de transport public de călători, în cadrul Proiectului „Linia verde de autobuze electrice între Petrila-Petroșani-Aninoasa-Vulcan-Lupeni-Uricani Green Line Valea Jiului;
- clauzele contractului de finanțare nr 182 din 14.10.2024 în baza Programului Regional Vest 2021 – 2027 Prioritatea P4 – o regiune cu mobilitate urbană sustenabilă și a cerințelor și condițiilor impuse de Ghidului de finanțare;
- contractul de delegare a gestiunii serviciilor publice de transport persoane în aria teritorială de competență a Asociația de Dezvoltare Intercomunitară Pentru Transport Public Zonal Green Line - Valea Jiului nr. 16 din 17.12.2020;
- solicitarea adresată de membrii asociații la Societatea de Transport Public Zonal GREEN LINE Valea Jiului SRL către U.A.T. Județul Hunedoara de a devenii membru asociat cu drepturi depline la societate;
- Incheierea de la Oficiul Registrului Comerţului de pe lângă Tribunalul Hunedoara DOSAR NR. 4638393 / 27.11.2025 pronunţată în data de: 28.11.2025 

În conformitate cu prevederile:


- Actul constitutiv al Societății de Transport Public Zonal GREEN LINE Valea Jiului SRL;

- Legea 31/1990 privind societățile, cu modificările și completările ulterioare;

- art.1 alin.(1), alin.(2) lit.h), alin.(3), alin.(4), art.8 alin.(3), art.28 alin.(1), alin.(2) lit.b), alin.(21), alin.(22) din Legea nr.51/2006 a serviciilor comunitare de utilități publice, republicată, cu modificările și completările ulterioare;

- art.1, art.16 alin.(1), alin.(2), art.17 alin.(1) lit.h), art.22 alin.(1), alin.(2) lit.c), alin.(3) lit.b) din Legea nr.92/2007 a serviciilor publice de transport persoane în unitățile administrativ teritoriale, cu modificările și completările ulterioare;

- Regulamentului (CE) nr.1370/2007 al Parlamentului European și al Consiliului din 23 octombrie 2007 privind serviciile publice de transport feroviar s,i rutier de călători si de abrogare a Regulamentelor (CEE) nr. 1191/69 s,i nr. 1107/70 ale Consiliului);

-.ORDONANŢA DE URGENŢĂ nr. 57 din 3 iulie 2019 privind Codul administrativ, art. 108, litera d), art. 129, litera a), art. 297 litera d), art. 343, aliniatul (1), articolul 349 privind entitățile de utilitate de utilitate publică beneficiare;

- LEGEA nr. 51 din 8 martie 2006 serviciilor comunitare de utilităţi publice, art. 2, litera a), art. 27 aliniatul (3), art. 10, aliniatul (2) privind utilitatea publică a Asociaţiile de dezvoltare intercomunitară;

- art.3 alin.(2), art.42 alin.(4), art.80 din Legea nr.24/2000 privind Normele de tehnică legislativă pentru elaborarea actelor normative, republicată, cu modificările și completările ulterioare;

În temeiul prevederilor art.129 alin.(1), alin.(2) lit.d), art.139 alin.(1), art.196 alin. (1) lit.a), art.197 alin. (4), art.243 alin. (1) lit.a) din OUG nr.57/2019 privind Codul administrativ, cu modificările și completările ulterioare;

HOTĂRĂȘTE:

Art. 1. Se aprobă participarea U.A.T. Județul Hunedoara în calitate de asociat majoritar la Societatea de Transport  Public Zonal Green Line Valea Jiului” S.R.L. cu 357 părți sociale în valoare nominală de 10 lei  fiecare parte, reprezentând 51% din capitalul social al societății. 

Art. 2. Se aprobă contractul de cesiune a părților sociale ale Societății de Transport Public Zonal GREEN LINE - Valea Jiului SRL încheiat între U.A.T. Municipiul Petroșani, U.A.T. Municipiul Vulcan, U.A.T. Municipiul Lupeni, U.A.T. Orașul Aninoasa, U.A.T. Orașul Petrila, U.A.T. Orașul Uricani în calitatea de cedenți și U.A.T. Județul Hunedoara în calitate de cesionar, prevăzut în Anexa nr.1, care face parte integrantă din prezenta hotărâre.
Art. 3. Se aprobă Actul adițional nr. 2, de modificare a Actului constitutiv al Societății de Transport Public Zonal GREEN LINE - Valea Jiului SRL, încheiat între U.A.T. Municipiul Petroșani, U.A.T. Municipiul Vulcan, U.A.T. Municipiul Lupeni, U.A.T. Orașul Aninoasa, U.A.T. Orașul Petrila, U.A.T. Orașul Uricani și U.AT. Județul Hunedoara prevăzut în Anexa nr.2, care face parte integrantă din prezenta hotărâre.
Art. 4. Se aprobă forma actualizată a Actului constitutiv al Societății de Transport Public Zonal GREEN LINE - Valea Jiului SRL în vederea depunerii la O.N.R.C prevăzut în Anexa nr.3, care face parte integrantă din prezenta hotărâre.

Art. 5. Se acordă mandat special de a vota, în numele și pe seama noastră pentru aducerea la îndeplinire a prevederilor art. 1, art. 2, art. 3 și art. 4 în ședința extraordinară a Adunării Generale a Asociaților a Societății de Transport Public Zonal GREEN LINE - Valea Jiului SRL, domnului primar Cristian Ioan Merisanu ca reprezentant legal desemnat în Adunarea Generală a Asociaților.
Art. 6. Împotriva prevederilor prezentei hotărâri se poate face contestaţie în conformitate cu   prevederile Legii nr. 554/2004 privind contenciosul administrativ, cu modificările şi completările ulterioare.
Art. 7. Prezenta hotărâre se comunică: Prefectului -Județul Hunedoara, Serviciul APL -Juridic Primarului Municipiului Vulcan, Direcției, Asociației de Dezvoltare Intercomunitară Pentru Transport Public Zonal Green Line – Valea Jiului, Societății de transport public zonal GREEN LINE - Valea Jiului SRL și se va transmite și se aduce la cunoștinţă publică.
Municipiul Vulcan, 03.12.2025

    PREŞEDINTE DE ŞEDINŢĂ:            CONTRASEMNEAZĂ :  SECRETAR    GENERAL                   

 CONSILIER  ANGHEL DĂNUȚ                                      ROGOBETE MIHAELA
  Această hotărâre  fost adoptată cu   următoarele voturi:

  Total consilieri locali:19

  Prezenți:19

  Pentru  : 18
  Împotrivă:0

  Abțineri:0
  Nu au votat:1
